Amerikkalaisen jalkapallon pelipaikat
Tämä artikkeli käsittelee amerikkalaisen jalkapallon pelipaikkoja.
Sentteri (engl. "Center", lyhennetään "C") on amerikkalaisessa jalkapallossa hyökkäyksen linjan keskimmäinen pelipaikka. Sentterin kolme päätehtävää amerikkalaisessa jalkapallossa ovat koko hyökkäyksen linjan blokkauskuvioiden kutsuminen aloituslinjassa ennen liikkeelle lähtöä, aloitussyötön (engl. "snap") antaminen pelinrakentajalle sekä blokkaaminen eli pelinrakentajan tai palloa kantavan keskushyökkääjän suojeleminen puolustajien taklausyrityksiltä. Sentterillä pitää olla johtamisominaisuuksia, hän on vastuussa pelin aloittamisesta ja aloituskokouksesta.
LG/RG (left-, rightguard) ovat hyökkäyksen sisemmät linjamiehet. He ovat sentterin molemmilla puolilla. Tehtävänä kuten muillakin hyökkäyksen linjamiehillä eli blokata tietä keskushyökkääjille juoksupeleissä tai blokata puolustajia etteivät nämä pääse taklaamaan heittoa yrittävää pelinrakentajaa. Hyökkäyksen linjamiehet voivat blokata puolustajia ojennetuilla käsillään tai syöksymällä puolustajien vartaloon tai jalkoihin. Hyökkääjät eivät saa tarttua käsillään puolustaviin pelaajiin. Guardit ovat isokokoisia (100 - 125 kg) ja voimakkaita, mutta monesti hieman pienempiä ja teknisempiä kuin tacklet.
OT tai Offensive tackle on ulompi linjamies. Hyökkäyksen muodostelmassa he voivat olla myös LT/LG -merkinnällä (left-, righttackle). He ovat usein joukkueen kookkaimpia pelaajia (110 - 150 kg) ja samoin voimakkaimpia. Tehtävät samat kuin muillakin hyökkäyksen linjamiehillä.
QB tai Quarterback tarkoittaa pelinrakentajaa. Hän johtaa hyökkäyksen toimintaa ja on sen kapteeni. Yhteistominta sentterin kanssa on toimittava. On joukkueen ainoa pelaaja, jonka tarvitsee osata heittää palloa pitkälle. Usein melko pitkä, jotta näkee hyökkäyksen linjamiesten takaa vapaat kiinniottajat. Hän juoksee myös itse pallon kanssa paljon ja ominaisuuksiltaan lähellä keskushyökkääjiä.Aloituskokouksessa hän ilmoittaa pelin selvästi ja nopeasti sekä määrää aloitusmerkit. Kun linja on jo valmiudessa, hän saattaa vaihtaa pelin huomatessaan puolustuksessa heikkouksia. Pelinrakentaja käynnistää aina pelin komennoillaan (down..set..hut..hut).
WR tai Wide receiver on laitahyökkääjä (engl. myös "wideout", "flanker", "split end") . Kaksi kappaletta hyökkäyksen molemmilla puolilla. Ovat nopeita ja kevyitä pelaajia, jotka tärkein tehtävä on ottaa kiinni heittoja heittopeleissä. Juoksupeleissä myös laitahyökkääjät blokkaavat puolustajia. Laitahyökkääjien pääasiallinen tehtävä hyökkäyksessä on vastaanottaa pelinrakentajan heittämä pallo sovitun heittokuvion päätteeksi. Hyökkäyksessä on tavallisesti kahdesta neljään laitahyökkääjää. Laitahyökkääjien tärkeimmät fyysiset ominaisuudet ovat hyvä silmä–käsi-koordinaatio, pallon kiinniottokyky, räjähtävä lähtönopeus ja juoksunopeus.
Keskushyökkääjät toimivat usein parina. Nopeampi Half back usein kantaa ja Full back blokkaa edellä. FB eli Full back on keskushyökkääjä. Blokkaa nimensä mukaisesti pelissä tietä palloa kantavalle keskushyökkääjälle eli halfbackille tai kantaa itse palloa. Usein isompi ja voimakkaampi kuin halfback, mutta myös melko nopea. Tällä pelipaikalla on monesti hyvin erityyppisiä pelaajia riippuen joukkueen taktiikasta ja siitä miten paljon FB itse kantaa palloa. Keskushyökkääjien on saatava täysi vauhti mahdollisimman nopeasti. Voimaa ja kestävyyttä tarvitaan tällä pelipaikalla.
HB eli Half back on myös keskushyökkääjä, joka usein joukkueen nopein pelaaja. Vaadittavat ominaisuudet voidaan esitellä kahdella pelaajatyypillä; tekniset, nopeat pelaajiin, jotka ovat monesti melko pienikokoisia ja isokokoiset FB -tyyppiset (yli 90 kg) voimajuoksijat, jotka juoksevat hyvin suoraviivaisesti vaikka päin puolustajaa edetäkseen vaadittavat jaardit. Nuorten peleissä keskushyökkääjille on asetettu kilorajat kasvuerojen takia. Esim U11 peleissä kiloraja on 55 kg ja U13 ikäisissä 75 kg.
TE tai Tight end on sisempi laitahyökkääjä. Hän asettuu hyökkäyksen linjamiesten viereen jommallekummalle puolelle, jota siten kutsutaan vahvaksi puoleksi. On usein kevyempi ja nopeampi kuin hyökkäyksen linjamiehet, mutta isompi kuin ulommat laitahyökkääjät. On oikeutettu eteenpäin syötön vastaanottoon eli heittopeleissä voi ottaa vastaan heittoja. Juoksupeleissä TE puolestaan blokkaa puolustajia kuten hyökkäyksen linjamiehet.
DE tai defensive end on puolustuksen uloin linjamies. He ovat usein melko pitkiä ja isoja (100 - 130 kg) pelaajia. Linjapuolustuksessa endeiltä vaaditaan melko hyvää nopeutta, koska he ovat usein vastuussa mm. hyökkäyksen kiertopelien puolustamisesta eli eivät päästä pallonkantajaa ulkopuolelleen. Sentterin antaessa pallon QB:lle puolustuksen linjamiehet syöksyvät tyrmäävästi päin hyökkäyksen linjamiehiä ja yrittävät vapaasti käsiä käyttämällä päästä rajusti heidän ohitseen taklaamaan pallonkantaja tai heittoa yrittävä pelinrakentaja.
DT tai defensive tackle on puolustuksen sisempi linjamies. He ovat ovat usein koko joukkueen painavimmat pelaajat (yli 115 kg). Tehtävät kuten edellä DE:llä ja fyysisiltä ominaisuuksilta painavia ja voimakkaita, jotta hyökkääjien olisi mahdollisimman hankala blokata heitä ja siten tehdä tilaa pallonkantajille.
LB tai lineback tai tukimiehet (3 kpl) ovat nopeita, teknisiä ja vahvoja pelaajia (90 - 110 kg), joiden pääasiallinen tarkoitus on taklata pallonkantaja eli estää hyökkäyksen eteneminen juoksemalla. Joukkueen puolustustaktiikan mukaan he voivat puolustaa myös heittoa vastaan ja joskus ennalta sovitusti rynnätä linjamiesten tekemien aukkojen läpi taklaamaan pallonhaltija jo ennen aloituslinjaa.
Middle linebacker (MLB) nimensä mukaisesti pelaa sisempänä (esim 3-4 muodostelmassa). MLB usein toimii "puolustuksen QB:nä" reakoiden muuttuviin tilanteisiin. Heidän tehtävänä on pysäyttää viime kädessä keskushyökkääjät päästyään puolustuksen linjan läpi. Myös QB:n blitz tyyppiset pelin on hänen kontollaan.
Outside Linebacker (OLB) Ulommalle tukimiehelle on useita rooleja, riippuen joukkueesta. Joissakin joukkueissa ulommat tukimiehet ovat jatkuvasti samalla puolella kenttää, kun toisissa joukkueissa tukimiehet vaihtavat puolta sen mukaan kumpi puolista on "vahva" (sisemmän laitahyökkääjän puoli) tai "heikko". Vahvan puolen ulompi tukimies on usein vastuussa sisemmän laitahyökkääjän tai keskushyökkääjän puolustamisesta. Heikonpuolen tukimiestä käytetään usein blitzpeleissä tai keskushyökkääjän puolustuksessa.
CB tai cornerback eli kulmapuolustajat (2 kpl) ovat sijoittuneina hyökkäyksen laitahyökkääjien mukaan. Välillä puhutaan myös laitapuolustajista. He yrittävät estää heitä saamasta palloa kiinni, tehdä syötönkatkon tai ainakin taklata pallon kiinni saanut hyökkääjä mahdollisimman nopeasti. Linebackit ovat usein puolustuksen nopeimmat pelaajat ja usein samankokoisia kuin hyökkäyksen laitahyökkääjät. Eivät saa ottaa hyökkääjästä kiinni käsillään eivätkä estää hyökkääjää etenemästä ennen kuin vasta heiton kiinniottotilanteessa, jossa molemmilla on yhtäläinen oikeus tavoitella palloa. Voivat joutua joskus myös taklaamaan itseään huomattavasti isompia keskushyökkääjiä heidän kantaessaan palloa sivurajojen suuntaan.
SS/FS (strong safety/free safety) ovat takapuolustajia. SS sijoittuu n.10 jaardia aloituslinjan taakse kentän vahvalle puolelle eli puolelle, jonne TE on sijoittunut. SS:n tehtävänä on heittopeleissä estää sisempää laitahyökkääjää saamasta palloa kiinni kuten cornerbackit ja juoksupeleissä toimia kuten tukimiehet. Tämän vuoksi SS on usein jonkin verran isompi kuin muut puolustuksen takakentän pelaajat. FS on sijoittunut vastakkaiselle puolelle kuin SS samalle syvyydelle aloituslinjasta. FS on puolustuksen viimeinen lukko heittoa vastaan ja on miespuolustuksessa vapaa mies auttamaan muita heittopelejä vastaan. Ominaisuuksiltaan FS on usein lähellä laitapuolustajia ja usein pelaaja, joka tekee eniten syötönkatkoja puolustajista.
Nimensä mukaisesti amerikkalaisessa jalkapallossa myös potkaistaan palloa. Näihin potkutilanteisiin ja useihin erikoistilanteisiin tarvitaan erikoismiehiä. Erikoispelit ovat amerikkalaisen jalkapallon ehkä rajuin osa-alue. Erikoistilanteissa pallo vaihtaa usein aloituspaikkaa ja haltijaa, ja erikoistilanteissa on aina mahdollisuus voittaa lisää kenttäalaa tai tehdä pisteitä. Näissä tilanteissa yhden pelaajan taitotaso korostuu esimerkkinä vaikka potkaisija tai palauttaja. Pelkästään ottelun aloittaminen on erikoispeli, koska ottelun ensimmäinen peli on aina potkupeli (poisluettuna lasten/nuorten pelit pienimmillä joukkueilla). On laskettu, että pelistä on keskimäärin 1/5 erikoispelejä. Lisäksi joka 5. yritys (ottelussa 120 yritystä, joista 24 erikoispeliä) on erikoispeli.
Erikoisjoukkeita tarvitaan mm. seuraavissa tilanteissa:Kicker (K) eli potkaisija yrittää potkumaalia. Hänen tehtävänsä joukkueessa on potkaista potkumaali- ja lisäpisteyritykset sekä monesti myös aloituspotkut. Joillakin joukkueilla voi olla kaksikin potkaisijaa, toinen lisäpisteille ja toinen kickoffiin Kickoff specialist (KOS).
Holder (H) eli pallonpitäjä on kentällä potkumaalitilanteissa. Hänen tehtävänä on ottaa vastaa aloitussyötön antajan syöttämä pelipallo ja asettaa se pystyyn potkaisijaa varten. Pallonpitäjä katsotaan puolustuskyvyttömäksi pelaajaksi potkumaaleissa eikä häneen saa kohdistaa kontaktia.[2] Usein joukkueen toinen tai kolmas pelinrakentaja toimii pallonpitäjänä. Tietyissä kikkapeleissä pallonpitäjä saattaa juosta itse pallon kanssa tai heittää sen jollekin pelaajalle. Harvoin aloituspotkuissa saatetaan käyttää pallonpitäjää mikäli pelipallo ei pysy tiin päällä. Yleensä sijoittuu 7-8 jaardin päähän linjasta.
Long snapper (LS) on sentteri joka snäppää pallon suoraan pallonpitäjälle tai lentopotkun potkaisijalle (Punter).
Punter (P) on lentopotkun potkaisija, jonka tehtävänä on potkaista pallo lentopotkulla (engl. Punt) vastustajalle. Lentopotkaisijaa käytetään yleensä oman hyökkäysvuoron neljännellä yrityksellä, kun ei haluta vastustajan saavan palloa hyvistä kenttäasemista, mikäli neljännellä yrityksellä ei uutta yrityssarjaa saataisikaan.
Kick returner (KR) tai Punt returner (PR) on potkunpalauttaja. Hän vastaanottaa potkaisevan joukkueen potkun ja pyrkii kuljettamaan pelipalloa mahdollisimman pitkälle vastustajan päätyyn. Potkunpalauttajat ovat yleensä joukkeensa nopeimpia ja vikkelimpiä pelaajia. Potkupalauttaja on kentällä vain potkupeleissä, mutta yleensä potkunpalauttajalla on myös jokin muu pelipaikka hyökkäyksessä tai puolustuksessa.
Erikoisjoukkueen kokoonpanoja mietetittän usein taktiikoita ja niihiin liittyy myös sääntöjen osaaminen. Erikoispeleissä on pelipaikkojen lisäksi muutamia tärkeitä sääntöjä, tässä muutama: